Treehouses Noszvaj

A Bükk-hegység lábánál fekvő Noszvaj turisztikai jelentősége az utóbbi években nagymértékben megnövekedett. Ebben fontos szerepet játszott a Treehouses Noszvaj újszerű szállástípusainak megjelenése. A fejlesztést tudatos piackutatás előzte meg, melynek eredménye az egyedi és szokatlan karakterű épület célkitűzése lett. Az első ütem egységeinek egyedi megjelenését, a szokásostól eltérő lábakra állításuk adja. Az elemelés mellett a legfontosabb cél a természetközeli élmény biztosítása, a házak tájba illesztése volt, minimális környezeti beavatkozással. Ezt szolgálja a lehető legkisebb kubatúra elérése, mind alaprajzi, mind épületformálási értelemben, valamint a választott anyaghasználat is. Az első ütem sikereire alapozva a pihenőhely üzemeltetői a bővülés mellett döntöttek: további lombházak épültek hasonló szellemiségben, de másféle formálásban. A második ütem új térrendszerét a saját erdei kilátó ötlete határozta meg: így jött létre a torony, ami szakít a közismert kabin jelleggel, a vertikálisan felfűzött funkciók megnyújtják a térélményt, és folyamatos mozgásra késztetnek a fák lombjai között.

Pályázó: Arkt Építész Stúdió Kft.

Beruházó: Maliga Péter, Maliga Enikő Anna

Tervező: Fábián Gábor DLA, Fajcsák Dénes

Kivitelező: Juhász Patrik, Stregova Dominik